વોડાફોન ઈન્ડિયા અને આઈડિયા સેલ્યુલરના મર્જર બાદ બનનારી નવી કંપની પર દેવાનું દબાણ નહીં હોય. બ્રોકરેજ ફર્મ સિટી રિસર્ચનું માનવું છે કે, ટેલિકોમ સેક્ટરમાં કોમ્પિટિશન ઓછી થશે, જેનાથી પ્રાઈસિંગમાં વધારો થશે, રેવન્યુમાં વધારો થશે અને કેશ ફ્લો મજબૂત બનશે. સિટી રિસર્ચે એક રિપોર્ટમાં જણાવ્યું કે, સબ્સક્રાઈબર્સ 4G તરફ આગળ વધવાથી ટેલિકોમ કંપનીઓની એવરેજ રેવન્યુ પર યૂઝર (ARPU) વધશે અને તેનાથી વોડાફોન અને આઈડિયાના મર્જરથી બનનારી દેશની સૌથી મોટી ટેલિકોમ કંપનીના રેવન્યુમાં વધારો થશે. જોકે, આ કંપનીને માર્કેટ શેરમાં થોડું નુકસાન થઈ શકે છે. રિપોર્ટમાં કહેવાયું છે કે, માર્કેટ શેર સામાન્ય થવાથી અને ટેલિકોમ કંપનીઓના નેટવર્કનો ઉપયોગ સારી રીતે થયા બાદ નવી કંપનીના રેવન્યુમાં વધારો થશે.